**ΑΝΑΚΟΙΝΩΣΗ**

Ανακοινώνεται στους φοιτητές/τριες του Τμήματος Νοσηλευτικής ότι **από σήμερα 21-10-2020 και έως τις 31-10-2020** θα μπορούν να υποβάλουν Δήλωση Μαθημάτων για το Χειμερινό Εξάμηνο του 2020-2021 στην εφαρμογή της Ηλεκτρονικής Γραμματείας του Τμήματος.

Οι φοιτητές θα δηλώσουν τα μαθήματα σύμφωνα με το Πρόγραμμα Σπουδών τον Οδηγό και τον Κανονισμό Σπουδών του Τμήματος βάσει των οποίων:

**Α)** Οι φοιτητές του 1ου Εξαμήνου θα δηλώσουν όλα τα Υποχρεωτικά Μαθήματα του εξαμήνου τους και έως 2 Κατά Επιλογή Υποχρεωτικά Μαθήματα από τα μαθήματα που δίνονται στο 1ο Εξάμηνο.

**Β)** Οι φοιτητές του 3ου Εξαμήνου θα δηλώσουν όλα τα Υποχρεωτικά Μαθήματα του εξαμήνου τους και επιπλέον μπορούν να δηλώσουν έως τρία (3) Υποχρεωτικά Μαθήματα του 1ου Εξαμήνου. Επίσης μπορούν να δηλώσουν έως 2 Κατά Επιλογή Υποχρεωτικά Μαθήματα είτε του 3ου είτε του 1ου Εξαμήνου.

Οι φοιτητές/τριες αφού επιλέξουν τα μαθήματα και ολοκληρώσουν τη δήλωση μαθημάτων τους πρέπει να κάνουν οριστική υποβολή και να βεβαιώνονται ότι η δήλωσή τους έχει καταχωρηθεί στο σύστημα καθώς σύμφωνα με την αριθ. πρακτικού 20/14-07-20 (θέμα 12ο) απόφαση της Προσωρινής Συνέλευσης του Τμήματος **δεν θα γίνεται δεκτή καμία εκπρόθεσμη δήλωση μαθημάτων από τη Γραμματεία του Τμήματος μετά τη λήξη της προθεσμίας υποβολής.**